
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava III 80Cb/148/2024 6124396154 20. 11. 2025 JUDr. Matúš Brehovský ECLI:SK:MSBA3:2025:6124396154.4
ROZSUDOK V MENE SLOVENSKEJ REPUBLIKY Mestský súd Bratislava III v konaní pred sudcom JUDr. Matúšom Brehovským v spore žalobcu: Slovenský plynárenský priemysel, a.s., so sídlom Mlynské nivy 44/a, Bratislava, IČO: 35 815 256, zastúpeného: Nosko & Partners s. r. o., so sídlom Podjavorinskej 2, Bratislava, IČO: 36 860 107, proti žalovanému: DCJ, s.r.o., so sídlom Hlavné námestie 4, Bratislava, IČO: 50 900 854, o zaplatenie 2.599,24 eura s príslušenstvom, takto rozhodol: I. Žalovaný je povinný zaplatiť žalobcovi 2.599,24 eura, spolu s úrokom z omeškania: - vo výške 13,50 % ročne zo sumy 72,09 eura od 11.10.2023 do 17.4.2024, - vo výške 13,50 % ročne zo sumy 72,09 eura od 11.10.2023 do 17.4.2024, - vo výške 13,50 % ročne zo sumy 72,09 eura od 3.11.2023 do 17.4.2024, - vo výške 13,50 % ročne zo sumy 72,09 eura od 3.11.2023 do 17.4.2024, - vo výške 13,50 % ročne zo sumy 72,09 eura od 3.11.2023 do 17.4.2024, - vo výške 13,50 % ročne zo sumy 72,09 eura od 3.11.2023 do 17.4.2024, - vo výške 13,50 % ročne zo sumy 72,09 eura od 3.11.2023 do 17.4.2024, - vo výške 13,50 % ročne zo sumy 72,09 eura od 3.11.2023 do 17.4.2024, - vo výške 13,50 % ročne zo sumy 59,17 eura od 14.11.2023 do 17.4.2024, - vo výške 13,50 % ročne zo sumy 149,36 eura od 14.11.2023 do 17.4.2024, - vo výške 13,50 % ročne zo sumy 114,77 eura od 18.4.2024 do zaplatenia, - vo výške 13,50 % ročne zo sumy 600,91 eura od 14.11.2023 do zaplatenia, - vo výške 13,50 % ročne zo sumy 77,31 eura od 15.11.2023 do zaplatenia, - vo výške 13,50 % ročne zo sumy 10,00 eur od 3.1.2024 do zaplatenia, - vo výške 13,50 % ročne zo sumy 10,00 eur od 3.1.2024 do zaplatenia, - vo výške 13,50 % ročne zo sumy 10,00 eur od 3.1.2024 do zaplatenia, - vo výške 13,50 % ročne zo sumy 10,00 eur od 3.1.2024 do zaplatenia, - vo výške 13,50 % ročne zo sumy 10,00 eur od 3.1.2024 do zaplatenia, - vo výške 13,50 % ročne zo sumy 323,36 eura od 30.1.2024 do zaplatenia, - vo výške 13,50 % ročne zo sumy 10,00 eur od 2.2.2024 do zaplatenia, - vo výške 13,50 % ročne zo sumy 10,00 eur od 2.2.2024 do zaplatenia, - vo výške 13,50 % ročne zo sumy 10,00 eur od 2.2.2024 do zaplatenia, - vo výške 13,50 % ročne zo sumy 10,00 eur od 2.2.2024 do zaplatenia, - vo výške 13,50 % ročne zo sumy 10,00 eur od 2.2.2024 do zaplatenia, - vo výške 13,50 % ročne zo sumy 10,00 eur od 2.2.2024 do zaplatenia, - vo výške 13,50 % ročne zo sumy 272,09 eura od 29.3.2024 do zaplatenia, - vo výške 13,50 % ročne zo sumy 346,26 eura od 18.4.2024 do zaplatenia, - vo výške 13,50 % ročne zo sumy 196,30 eura od 23.4.2024 do zaplatenia, - vo výške 13,50 % ročne zo sumy 475,93 eura od 23.4.2024 do zaplatenia, - vo výške 13,50 % ročne zo sumy 22,31 eura od 30.4.2024 do zaplatenia, - vo výške 13,50 % ročne zo sumy 10,00 eur od 3.5.2024 do zaplatenia, - vo výške 13,50 % ročne zo sumy 10,00 eur od 3.5.2024 do zaplatenia, - vo výške 13,50 % ročne zo sumy 10,00 eur od 1.6.2024 do zaplatenia,
- vo výške 13,50 % ročne zo sumy 10,00 eur od 1.6.2024 do zaplatenia, - vo výške 13,50 % ročne zo sumy 10,00 eur od 1.6.2024 do zaplatenia, - vo výške 13,50 % ročne zo sumy 10,00 eur od 1.6.2024 do zaplatenia, a paušálnou náhradou nákladov spojených s uplatnením pohľadávky vo výške 400 eur, do 3 dní od právoplatnosti tohto rozsudku. II. Žalobca má voči žalovanému nárok na náhradu trov konania v rozsahu 100%. odôvodnenie: 1. Žalobou doručenou 2. októbra 2024 Okresnému súdu Banská Bystrica sa žalobca domáhal, aby súd uložil žalovanému povinnosť zaplatiť sumu 2.599,24 eura spolu s príslušenstvom. Žalobca nárok odôvodnil tým, že na základe zmluvného vzťahu so žalovaným dodával energie (plyn a elektrina) do odberných miest žalovaného, za čo riadne vystavil faktúry: č. 4900030902, č. 4900030914, č. 4900031687, č. 4900031688, č. 4900031685, č. 4900031683, č. 4900031686, č. 4900031684, č. 8403275752, č. 8403275750, č. 8403275751, č. 8403275887, č. 3140020098, č. 3140020082, č. 3140020084, č. 3140020085, č. 3140020086, č. 8446541788, č. 3180021614, č. 3180021611, č. 3180021612, č. 3180021613, č. 3180021616, č. 3180021615, č. 8403328794, č. 8403335365, č. 8403336873, č. 8403336874, č. 8403339571, č. 3170018973, č. 3170018972, č. 3102031751, č. 3102031750, č. 3102031805, č. 3102031806. Žalobca uviedol, že napriek uplynutiu lehoty splatnosti a výzvam na úhradu žalovaný svoje peňažné záväzky nesplnil. 2. Okresný súd Banská Bystrica vydal v rámci upomínacieho konania 18. októbra 2024 platobný rozkaz, sp. zn. 38Up/1679/2024-103, proti ktorému podal žalovaný v zákonnej lehote odpor. 3. Žalovaný v podanom odpore uviedol, že nárok žalobcu v celom rozsahu neuznáva. Svoju procesnú obranu založil na tvrdení, že fakturácia vykonaná žalobcom je nesprávna, nakoľko žalovaný ako developer mal v čase fakturácie už všetky plynomery prepísané. Uviedol, že pre tie odberné miesta, ktoré prepísané neboli, žiadal žalobcu o ich odpojenie práve z dôvodu, aby nedochádzalo k ďalšej fakturácii. Žalovaný zároveň žiadal, aby súd vyzval žalobcu na predloženie výpovedí zmlúv, ktorými od žalovaného disponuje, v zmysle edičnej povinnosti. 4. Žalobca následne navrhol pokračovanie v konaní na príslušnom súde, na základe čoho Okresný súd Banská Bystrica postúpil spis Mestskému súdu Bratislava III, ako súdu príslušnému na prejednanie a rozhodnutie predmetného sporu. 5. Žalobca v reakcii na odpor žalovaného zotrval na podanej žalobe a uviedol, že uplatnené nároky vyplývajú z nasledovných zmlúv: Zmluva o združenej dodávke plynu zo dňa 18.11.2020. do odberného miesta L. XX, XXX XX V., č. odberného miesta F.; Zmluva o združenej dodávke plynu zo dňa 18.11.2020 do odberného miesta L.Á. XX, XXX XX V., č. odberného miesta F.; Zmluva o združenej dodávke plynu zo dňa 18.11.2020 do odberného miesta L. XX, XXX XX V., č. odberného miesta F.; Zmluva o združenej dodávke plynu zo dňa 24.11.2020 do odberného miesta L. XX, XXX XX V., č. odberného miesta F.; Zmluva o združenej dodávke plynu zo dňa 24.11.2020 do odberného miesta L. XX, XXX XX V., č. odberného miesta F.; Zmluva o združenej dodávke plynu zo dňa 24.11.2020 do odberného miesta L. XX, XXX XX V., č. odberného miesta F.; Zmluva o združenej dodávke plynu zo dňa 24.11.2020 do odberného miesta L. XX, XXX XX V., č. odberného miesta F.; Zmluva o združenej dodávke plynu zo dňa 24.11.2020 do odberného miesta L. XX, XXX XX V., č. odberného miesta F.; Zmluva o združenej dodávke plynu zo dňa 24.11.2020 do odberného miesta L. XX, XXX XX V., č. odberného miesta F.; Zmluva o združenej dodávke plynu zo dňa 24.11.2020 do odberného miesta L. XX, XXX XX V., č. odberného miesta F.; Zmluva o združenej dodávke plynu zo dňa 24.11.2020 do odberného miesta L.E. XX, XXX XX V., č. odberného miesta F.; Zmluva o združenej dodávke plynu zo dňa 24.11.2020 do odberného miesta L. XX, XXX XX V., č. odberného miesta F.; Zmluva o združenej dodávke plynu zo dňa 30.3.2023 do odberného miesta L. XX, XXX XX V., č. odberného miesta XXXXXXXXXX; Zmluva o združenej dodávke elektriny zo dňa 12.5.2022 do odberného miesta L. XX, XXX XX, č. odberného miesta XXZZSXXXXXXXXXXX; Zmluva o združenej dodávke elektriny zo dňa 12.5.2022 do odberného miesta L. XX, XXX XX, č. odberného miesta XXZZXXXXXXXXXXP. Žalovaný na preukázanie svojich tvrdení nepredložil žiadne relevantné dôkazy a snaží sa preniesť dôkazné bremeno na žalobcu. Napriek uvedenému žalobca uvádza, že eviduje zo strany žalovaného žiadosti o zmenu odberateľa na odberné
miesta, avšak nie všetky v zmysle vyššie uvedených zmlúv ako sa žalovaný snaží navodiť. Žalobca eviduje žiadosti o zmenu odberateľa nasledovne: žiadosť o zmenu odberateľa zo dňa 29.2.2024 ku zmluve o združenej dodávke plynu zo dňa 23.11.2020 na odberné miesto L. XX, XXX XX V., č. odberného miesta: F.; žiadosť o zmenu odberateľa zo dňa 28.3.2024 ku zmluve o združenej dodávke plynu zo dňa 23.11.2020 na odberné miesto L. XX, XXX XX V., č. odberného miesta: F.; žiadosť o zmenu odberateľa zo dňa 21.03.2024 ku zmluve o združenej dodávke plynu zo dňa 23.11.2020 na odberné miesto L. XX, XXX XX V., č. odberného miesta: F.; žiadosť o zmenu odberateľa zo dňa 22.3.2024 ku zmluve o združenej dodávke elektriny zo dňa 12.5.2022 na odberné miesto L. XX, XXX XX V., č. odberného miesta: XXZZSXXXXXXXXXXX; žiadosť o zmenu odberateľa zo dňa 22.03.2024 ku zmluve o združenej dodávke elektriny zo dňa 12.5.2022 na odberné miesto L. XX, XXX XX V., č. odberného miesta: XXZZXXXXXXXXXXXP. Vo vzťahu ku všetkým ostatným zmluvám došlo k ukončeniu zmluvného vzťahu na základe jednostranných odstúpení od zmlúv zo strany žalobcu, z dôvodu neuhradenia faktúr zo strany žalovaného. Vo vzťahu ku vyššie vymedzeným žiadostiam žalovaného o zmenu odberateľa na odbernom mieste uviedol, že v zmysle článku 6.5 Obchodných podmienok pre opakované dodávky plynu pre odberateľov plynu kategórie Malé podnikanie a organizácie s účinnosťou od 5. apríla 2019 platí, že zmluva o združenej dodávke elektriny zaniká až uzavretím novej zmluvy pre príslušné odberné miesto. Obdobné vyplýva aj z článku XII. odseku 4 písmena h/ Obchodných podmienok poskytovania univerzálnej služby pri dodávke elektriny malým podnikom. Nakoľko v prípade ani jedného odberného miesta, kde došlo ku doručeniu žiadosti o zmenu odberateľa nedošlo následne k uzavretiu novej zmluvy na príslušné odberné miesta, zostali uvedené zmluvy aj naďalej v platnosti a žalobca bol oprávnený fakturovať vzniknutú dodávku na daných odberných miestach žalovanému. 6. Žalovaný sa v konaní ďalej písomne nevyjadril. 7. Na prejednanie sporu súd nariadil pojednávanie na 14. októbra 2025. Vzhľadom k tomu, že sa strany a ich zástupcovia na pojednávanie nedostavili a zároveň zástupca žalobcu súdu 13. októbra 2025 doručil podanie, obsahujúce doplňujúce skutkové tvrdenia a nové dôkazy, doručenie ktorého žalovanému nemal súd za vykázané, nebola zachovaná lehota na prípravu pojednávania a súd odročil pojednávanie na 20. novembra 2025. Žalobca sa z pojednávania vytýčeného na 20. november 2025 ospravedlnil a súhlasil s konaním v jeho neprítomnosti. Žalovaný sa na pojednávanie bez ospravedlnenia nedostavil, hoci mu bolo predvolanie riadne doručené. Súd preto vec prejednal a rozhodol v neprítomnosti strán sporu v zmysle § 180 zákona č. 160/2015 Z.z. Civilný sporový poriadok (ďalej len „CSP“). 8. Súd vykonal dokazovanie oboznámením sa s listinnými dôkazmi, najmä: zmluvami o združenej dodávke plynu a elektriny, faktúrami: č. 4900030902, č. 4900030914, č. 4900031687, č. 4900031688, č. 4900031685, č. 4900031683, č. 4900031686, č. 4900031684, č. 8403275752, č. 8403275750, č. 8403275751, č. 8403275887, č. 3140020098, č. 3140020082, č. 3140020084, č. 3140020085, č. 3140020086, č. 8446541788, č. 3180021614, č. 3180021611, č. 3180021612, č. 3180021613, č. 3180021616, č. 3180021615, č. 8403328794, č. 8403335365, č. 8403336873, č. 8403336874, č. 8403339571, č. 3170018973, č. 3170018972, č. 3102031751, č. 3102031750, č. 3102031805, č. 3102031806, upomienkami na zaplatenie pohľadávok, odstúpeniami od zmlúv, žiadosťami žalovaného o zmenu odberateľa a obchodnými podmienkami žalobcu na dodávky plynu a na dodávky elektriny. 9. Na základe vykonaného dokazovania a nesporných skutkových tvrdení strán, dospel súd k nasledovným skutkovým zisteniam: Medzi žalobcom a žalovaným boli uzavreté nasledovné zmluvy: Zmluva o združenej dodávke plynu z 18. novembra 2020 do odberného miesta L. XX, V., č. odberného miesta F.; Zmluva o združenej dodávke plynu z 18. novembra 2020 do odberného miesta L. XX, V., č. odberného miesta F.; Zmluva o združenej dodávke plynu z 18. novembra 2020 do odberného miesta L. XX, V., č. odberného miesta F.; Zmluva o združenej dodávke plynu z 24. novembra 2020 do odberného miesta L. XX, V., č. odberného miesta F.; Zmluva o združenej dodávke plynu z 24. novembra 2020 do odberného miesta L. XX, V., č. odberného miesta F.; Zmluva o združenej dodávke plynu z 24. novembra 2020 do odberného miesta L. XX, V., č. odberného miesta F.; Zmluva o združenej dodávke plynu z 24. novembra 2020 do odberného miesta L.E. XX, V., č. odberného miesta F.; Zmluva o združenej dodávke plynu z 24. novembra 2020 do odberného miesta L. XX, V., č. odberného miesta F.; Zmluva o združenej dodávke plynu z 24. novembra 2020 do odberného miesta L. XX, V., č. odberného miesta F.; Zmluva o združenej dodávke plynu z 24. novembra 2020 do odberného miesta L. XX, V., č. odberného miesta F.; Zmluva o združenej dodávke plynu z 24. novembra 2020 do odberného miesta L. XX, V., č. odberného miesta F.; Zmluva o združenej dodávke plynu z 24. novembra 2020 do odberného miesta L. XX, V., č. odberného miesta F.; Zmluva o združenej
dodávke plynu z 30. marca 2023 do odberného miesta L.Á. XX, V., č. odberného miesta XXXXXXXXXX; Zmluva o združenej dodávke elektriny z 12. mája 2022 do odberného miesta L. XX, V., č. odberného miesta XXZZSXXXXXXXXXXX; Zmluva o združenej dodávke elektriny z 12. mája 2022 do odberného miesta L. XX, V., č. odberného miesta XXZZXXXXXXXXXXP. Na základe týchto zmlúv žalobca dodával do odberných miest žalovaného energie (plyn a elektrinu). V súvislosti s plnením žalobcu podľa uvedených zmlúv žalobca vystavil žalovanému faktúry č. 4900030902, č. 4900030914, č. 4900031687, č. 4900031688, č. 4900031685, č. 4900031683, č. 4900031686, č. 4900031684, č. 8403275752, č. 8403275750, č. 8403275751, č. 8403275887, č. 3140020098, č. 3140020082, č. 3140020084, č. 3140020085, č. 3140020086, č. 8446541788, č. 3180021614, č. 3180021611, č. 3180021612, č. 3180021613, č. 3180021616, č. 3180021615, č. 8403328794, č. 8403335365, č. 8403336873, č. 8403336874, č. 8403339571, č. 3170018973, č. 3170018972, č. 3102031751, č. 3102031750, č. 3102031805, č. 3102031806, v celkovej výške 2.599,24 eura. Žalovaný tieto faktúry v lehote splatnosti neuhradil. Žalobcovi boli doručené nasledovné žiadosti o zmenu odberateľa: žiadosť z 29. februára 2024 ku zmluve o združenej dodávke plynu z 23. novembra 2020 na odberné miesto L. XX, V., č. odberného miesta: F.; žiadosť z 28. marca 2024 ku zmluve o združenej dodávke plynu z 23. novembra 2020 na odberné miesto L. XX, V., č. odberného miesta: F.; žiadosť z 21. marca 2024 ku zmluve o združenej dodávke plynu z 23. novembra 2020 na odberné miesto L. XX, V., č. odberného miesta: F.; žiadosť o zmenu odberateľa z 22. marca 2024 ku zmluve o združenej dodávke elektriny z 12. mája 2022 na odberné miesto L. XX, V., č. odberného miesta: XXZZSXXXXXXXXXXX; žiadosť z 22. marca 2024 ku zmluve o združenej dodávke elektriny z 12. mája 2022 na odberné miesto L. XX, V., č. odberného miesta: XXZZXXXXXXXXXXXP. V súvislosti s predmetnými žiadosťami následne nedošlo k uzavretiu novej zmluvy na príslušné odberné miesta. Listami zo 6. októbra 2023, resp. z 9. novembra 2023, doručenými žalovanému, žalobca od zmlúv č. 9106724701, 9106724725, 9106724759, 9106724771, 9106726206, 9106726231, 9106726197, 9106726212, 9106726238, 9106726241, odstúpil. 10. Podľa bodu 6.5 Obchodných podmienok pre opakované dodávky plynu pre odberateľov plynu kategórie Malé podnikanie a organizácie (maloodber) s účinnosťou od 5. apríla 2019 (okrem Malých podnikov), zmluva zaniká okrem prípadov, keď to vyplýva zo všeobecne záväzného právneho predpisu, zmluvy alebo týchto OP, aj: a/ uzavretím novej zmluvy pre príslušné OM, ak odberateľ z tejto novej zmluvy preukáže dodávateľovi súhlas pôvodného odberateľa s ukončením pôvodnej zmluvy (napr. pri predaji nehnuteľnosti), b/ odstúpením od zmluvy zo strany dodávateľa pri zistení neoprávneného odberu; v takomto prípade zmluva zaniká v zmysle bodu 6.10. tohto článku, c/ jednostranným odstúpením od zmluvy zo strany dodávateľa pri zistení, že odberateľ nemá, resp. nemal pri uzatváraní zmluvy užívacie právo k dotknutým nehnuteľnostiam podľa bodu 3.7. týchto OP; v takomto prípade zmluva zaniká v zmysle bodu 6.10. tohto článku, d/ dohodou zmluvných strán, e/ ak ide o zmluvu na dobu neurčitú, jednostrannou výpoveďou ktorejkoľvek zmluvnej strany podľa podmienok uvedených v zákone o energetike, pri dodržaní výpovednej lehoty jeden mesiac, ktorá začína plynúť od prvého dňa mesiaca nasledujúceho po doručení písomnej výpovede a skončí sa uplynutím posledného dňa príslušného mesiaca a to bez poplatku; v prípade zmlúv uzatvorených na dobu určitú zmluva zaniká uplynutím dohodnutej doby, ak sa zmluvné strany nedohodnú inak, f/ jednostranným odstúpením ktorejkoľvek zmluvnej strany v prípade, ak došlo k ukončeniu distribúcie plynu do dotknutého OM zo strany PDS, a to ku dňu ukončenia distribúcie plynu zo strany PDS, g/ jednostranným odstúpením od zmluvy zo strany dodávateľa v prípade porušenia platobných a fakturačných podmienok vyplývajúcich zo zmluvy a/alebo týchto OP odberateľom. Dodávateľ má právo na odstúpenie od zmluvy v zmysle predchádzajúcej vety aj v prípade porušenia platobných a fakturačných podmienok vyplývajúcich z akejkoľvek ďalšej zmluvy o dodávke plynu uzavretej medzi odberateľom a dodávateľom; v takomto prípade zmluva zaniká v zmysle bodu 6.10. tohto článku. 11. Podľa čl. XII ods. 4 Obchodných podmienok poskytovania univerzálnej služby pri dodávke elektriny malým podnikom, zmluva zanikne okrem prípadov, keď to vyplýva zo všeobecne záväzného právneho predpisu, Zmluvy alebo týchto OP, aj: a/ dohodou zmluvných strán, b/ odstúpením od Zmluvy ktoroukoľvek zmluvnou stranou v prípade, ak došlo k ukončeniu distribúcie elektriny do dotknutého OM zo strany PDS, a to ku dňu ukončenia distribúcie elektriny zo strany PDS, c/ odstúpením od Zmluvy zo strany Dodávateľa pri zistení, že Odberateľ nemá, resp. nemal pri uzatváraní Zmluvy užívacie právo k dotknutým nehnuteľnostiam podľa článku III. bod 7. týchto OP; v takomto prípade Zmluva zaniká ku dňu vykonania zmeny príslušným PDS na OM, d/ odstúpením od Zmluvy zo strany Dodávateľa pri zistení Neoprávneného odberu, alebo pri zistení porušenia povinnosti Odberateľa podľa článku III. bodu 14. týchto OP; Zmluva zaniká ku dňu vykonania zmeny príslušným PDS na OM, e/
odstúpením od Zmluvy zo strany Dodávateľa v prípade podstatného porušenia povinností Odberateľom; za podstatné porušenie povinností sa považuje aj nezaplatenie platby fakturovanej podľa OP a Zmluvy a/alebo platby za opakovanú dodávku elektriny podľa OP a Zmluvy, a to ani v dodatočnej lehote 10 dní po doručení výzvy Dodávateľa. Zmluva v tomto prípade zaniká ku dňu vykonania zmeny príslušným PDS na OM, f/ odstúpením zo strany Odberateľa v prípade podstatného porušenia povinností Dodávateľa, ak toto trvá aj po márnom uplynutí dodatočnej primeranej lehoty poskytnutej Odberateľom v písomnej výzve Dodávateľovi, pričom za podstatné porušenie povinností sa považuje, ak Dodávateľ v priebehu roka opakovane v zavinil neoprávnené obmedzenie alebo prerušenie distribúcie elektriny Odberateľovi s výnimkou situácií uvedených v článku VII. týchto OP. Zmluva v tomto prípade zaniká ku dňu vykonania zmeny príslušným PDS na OM, g/ ak ide o Zmluvu na dobu neurčitú, jednostrannou výpoveďou ktorejkoľvek zmluvnej strany podľa podmienok uvedených v zákone o energetike, pri dodržaní výpovednej lehoty jeden mesiac, ktorá začína plynúť od prvého dňa mesiaca nasledujúceho po doručení písomnej výpovede a skončí sa uplynutím posledného dňa príslušného mesiaca, a to bez poplatku; v prípade Zmlúv uzatvorenej na dobu určitú, Zmluva zaniká uplynutím dohodnutej doby, ak sa zmluvné strany nedohodnú inak, h/ Zmluva zaniká dňom zániku pripojenia OM do distribučnej sústavy. Zánik pripojenia OM do distribučnej sústavy sa spravuje prevádzkovým poriadkom príslušného PDS. Po zániku Zmluvy Dodávateľ vystaví faktúru za dodávku elektriny ku dňu ukončenia odberu, resp. odpojenia OM (tzv. faktúra ukončeného odberu), ktorú je Odberateľ povinný uhradiť, i/ ak počas platnosti Zmluvy Dodávateľ a Odberateľ uzavrú novú zmluvu týkajúcu sa toho istého odberného miesta, dňom nadobudnutia účinnosti novej zmluvy pôvodná Zmluva zanikne (napr. pri predaji nehnuteľnosti). 12. Podľa § 26 ods. 9 zákona č. 251/2012 Z.z. o energetike a o zmene a doplnení niektorých zákonov (ďalej tiež „ZoE“), zmluvou o združenej dodávke elektriny sa zaväzuje dodávateľ elektriny dodávať koncovému odberateľovi elektrinu vymedzenú množstvom a časovým priebehom výkonu, zabezpečiť distribúciu elektriny do odberného miesta odberateľa vrátane súvisiacich služieb a prevziať za odberateľa zodpovednosť za odchýlku a koncový odberateľ elektriny sa zaväzuje zaplatiť dodávateľovi elektriny cenu za dodanú elektrinu a za distribúciu elektriny a súvisiace služby. Cena za dodanú elektrinu môže byť dohodnutá aj spôsobom určenia alebo výpočtu ceny. Súčasťou zmluvy o združenej dodávke elektriny môže byť aj dojednanie o poskytnutí flexibility. 13. Podľa § 47 ods. 8 ZoE, zmluvou o združenej dodávke plynu sa dodávateľ plynu zaväzuje dodávať plyn koncovému odberateľovi plynu v dohodnutom množstve, zabezpečiť distribúciu plynu do odberného miesta koncového odberateľa plynu vrátane súvisiacich služieb a prevziať zodpovednosť za odchýlku koncového odberateľa plynu a koncový odberateľ plynu sa zaväzuje zaplatiť dodávateľovi plynu cenu za dodaný plyn a súvisiace služby. 14. Podľa § 261 ods. 1 zákona č. 513/1991 Zb. Obchodný zákonník (ďalej tiež „ObZ“), táto časť zákona upravuje záväzkové vzťahy medzi podnikateľmi, ak pri ich vzniku je zrejmé s prihliadnutím na všetky okolnosti, že sa týkajú ich podnikateľskej činnosti. 15. Podľa § 269 ods. 2 Obchodného zákonníka, účastníci môžu uzavrieť aj takú zmluvu, ktorá nie je upravená ako typ zmluvy. Ak však účastníci dostatočne neurčia predmet svojich záväzkov, zmluva nie je uzavretá. 16. Podľa § 324 ods. 1 ObZ, záväzok zanikne, ak sa veriteľovi splní včas a riadne. 17. Podľa § 340 ods. 1 ObZ, dlžník je povinný záväzok splniť v čase určenom v zmluve. 18. Podľa § 369 ods. 1 ObZ, ak je dlžník v omeškaní so splnením peňažného záväzku alebo jeho časti, vzniká veriteľovi, ktorý si splnil svoje zákonné a zmluvné povinnosti, právo požadovať z nezaplatenej sumy úroky z omeškania vo výške dohodnutej v zmluve, a to bez potreby osobitného upozornenia. 19. Podľa § 369 ods. 2 ObZ, ak výška úrokov z omeškania nebola dohodnutá, dlžník je povinný platiť úroky z omeškania v sadzbe, ktorú ustanoví vláda Slovenskej republiky nariadením. 20. Podľa § 369c ods. 1 ObZ, omeškaním dlžníka vzniká veriteľovi okrem nárokov podľa § 369, 369a a 369b aj právo na paušálnu náhradu nákladov spojených s uplatnením pohľadávky, a to bez potreby osobitného upozornenia. Výšku paušálnej náhrady nákladov spojených s uplatnením pohľadávky ustanoví vláda Slovenskej republiky nariadením. 21. Podľa § 1 ods. 2 nariadenia vlády Slovenskej republiky č. 21/2013 Z. z. ktorým sa vykonávajú niektoré ustanovenia Obchodného zákonníka v znení neskorších predpisov (ďalej len „Nariadenie vlády“), namiesto úrokov z omeškania podľa sadzby určenej podľa odseku 1 môže veriteľ požadovať úroky z omeškania v sadzbe, ktorá sa rovná základnej úrokovej sadzbe Európskej centrálnej banky platnej k prvému dňu omeškania zvýšenej o deväť percentuálnych bodov; takto určená sadzba úrokov z omeškania platí počas celej doby omeškania.
22. Podľa § 2 Nariadenia vlády, výška paušálnej náhrady nákladov spojených s uplatnením pohľadávky podľa § 369c ods. 1 zákona je 40 eur jednorazovo bez ohľadu na dĺžku omeškania. 23. Medzi stranami nebola sporná existencia zmluvného vzťahu medzi stranami sporu, založeného vyššie uvedenými zmluvami o združenej dodávke plynu a elektriny, na základe ktorých žalobca dodával energie (plyn a elektrina) do odberných miest žalovaného. V spore tiež nebol sporný rozsah poskytnutého plnenia zo strany žalobcu. Žalovaný sa v spore bránil výlučne tvrdením, že fakturácia bola žalobcom vykonaná nesprávne, keďže žalovaný mal v čase fakturácie už všetky plynomery prepísané. Uviedol, že pre tie odberné miesta, ktoré prepísané neboli, žiadal žalobcu o ich odpojenie práve z dôvodu, aby nedochádzalo k ďalšej fakturácii. 24. Aplikáciou citovaných ustanovení právnych predpisov na zistený skutkový stav dospel súd k záveru, že žalobou uplatnený nárok žalobcu voči žalovanému na zaplatenie žalovanej sumy spolu s príslušenstvom je dôvodný. Žalobca a žalovaný uzatvorili zmluvy o združenej dodávke plynu a elektriny, ktoré z hľadiska právnej kvalifikácie treba považovať za zmluvy uzavreté v zmysle zákona č. 251/2012 Z.z. o energetike a o zmene a doplnení niektorých zákonov. Žalobca sa týmito zmluvami zaviazal dodávať žalovanému elektrinu a plyn, zabezpečiť mu ich distribúciu a žalovaný sa zaviazal zaplatiť žalobcovi dohodnutú cenu v zmysle ustanovení týchto zmlúv. Keďže si žalovaný ako odberateľ svoju zmluvnú povinnosť uhradiť dohodnutú cenu nesplnil, žalobcovi vznikol nárok na zaplatenie sumy vo výške žalovanej istiny. 25. Pokiaľ žalovaný namietal, že v čase fakturácie už všetky plynomery boli prepísané, resp., že pre tie odberné miesta, ktoré prepísané neboli, žiadal žalobcu o ich odpojenie práve z dôvodu, aby nedochádzalo k ďalšej fakturácii, tieto skutočnosti sa v spore nepreukázali a nemajú tak vplyv na povinnosť žalovaného zaplatiť žalobcovi žalovanú sumu. K tomu je potrebné uviesť, že pre ukončenie zmluvného vzťahu je nevyhnutné dodržať postup dohodnutý v zákone, resp. v zmluve a obchodných podmienkach, pričom v konaní nebolo preukázané, že by k takejto právnej skutočnosti došlo. Zároveň nebolo v konaní preukázané ani to, že by žalovaný predmetné zmluvy vypovedal, pričom k zániku zmlúv č. 9106724701, 9106724725, 9106724759, 9106724771, 9106726206, 9106726231, 9106726197, 9106726212, 9106726238, 9106726241, došlo až doručením listov zo 6. októbra 2023 a z 9. novembra 2023, ktorými žalobca od týchto zmlúv odstúpil z dôvodu omeškania žalovaného s plnením svojich zmluvných povinností. Keďže žalovaný nepreukázal zánik svojho záväzku ani prechod povinnosti platiť na inú osobu, súd jeho obranu vyhodnotil ako nedôvodnú a žalobe v celom rozsahu vyhovel. 26. O úrokoch z omeškania súd rozhodol podľa § 369 ObZ. Keďže sa žalovaný dostal do omeškania s úhradou peňažných záväzkov, žalobcovi vzniklo právo požadovať úroky z omeškania. Súd priznal žalobcovi úroky v uplatnenej výške 13,50% ročne, čo zodpovedá sadzbe určenej podľa § 369 ods. 2 ObZ v spojení s § 1 ods. 2 Nariadenia vlády SR č. 21/2013 Z. z. (základná úroková sadzba Európskej centrálnej banky v danom období zvýšená o 9 percentuálnych bodov). 27. O paušálnej náhrade nákladov spojených s uplatnením pohľadávky rozhodol súd v zmysle § 369c ods. 1 ObZ v spojení s § 2 Nariadenia vlády SR č. 21/2013 Z. z. Žalobcovi vznikol nárok na paušálnu náhradu vo výške 40 eur za každý uplatnený nárok samostatne. Súd preto priznal žalobcovi náhradu v celkovej výške 400 eur, čo predstavuje súčet 10 faktúr, každá vo výške 40 eur (k tomu bližšie uznesenie Najvyššieho súdu Slovenskej republiky z 30. novembra 2022, sp. zn. 2Obdo/59/2021, tiež ako R 11/2023). 28. O nároku na náhradu trov konania rozhodol súd v súlade s § 262 ods. 1 CSP v spojení s § 255 ods. 1 CSP, podľa ktorého súd prizná strane náhradu trov konania podľa pomeru jej úspechu vo veci. Keďže žalobca bol v spore procesne úspešný v celom rozsahu, má voči žalovanému nárok na náhradu trov konania v rozsahu 100%. 29. O výške trov konania bude na základe § 262 ods. 2 CSP rozhodnuté po právoplatnosti rozsudku samostatným uznesením, ktoré vydá súdny úradník. Poučenie:
Proti tomuto rozsudku je možné podať do 15 dní odo dňa jeho doručenia odvolanie na Mestskom súde Bratislava III. Odvolanie môže podať strana, v ktorej neprospech bolo rozhodnutie vydané. Odvolanie len proti odôvodneniu rozhodnutia nie je prípustné. V odvolaní sa popri všeobecných náležitostiach podania uvedie, proti ktorému rozhodnutiu smeruje, vakom rozsahu sa napáda, z akých dôvodov sa rozhodnutie považuje za nesprávne (odvolacie dôvody)a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie možno odôvodniť len tým, že: a/ neboli splnené procesné podmienky, b/ súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c/ rozhodoval vylúčený sudca alebo nesprávne obsadený súd, d/ konanie má inú vadu, ktorá mohla mať za následok nesprávne rozhodnutie vo veci, e/ súd prvej inštancie nevykonal navrhnuté dôkazy, potrebné na zistenie rozhodujúcich skutočností, f/ súd prvej inštancie dospel na základe vykonaných dôkazov k nesprávnym skutkovým zisteniam, g/ zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h/ rozhodnutie súdu prvej inštancie vychádza z nesprávneho právneho posúdenia veci. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania. Ak povinný nesplní povinnosť uloženú týmto rozsudkom, môže oprávnený podať návrh na vykonanie exekúcie podľa zákona č. 233/1995 Z. z. Exekučného poriadku.

Zdroj: KAUZIS.SK – https://www.kauzis.sk/judikatura/r/ECLI:SK:MSBA3:2025:6124396154.4 (dáta aktuálne k 14. 11. 2026). Záväzné je znenie zverejnené súdom.




